google/wiki40b huggingface dataset:
Perlidae

Utseende

Kroppen er fra brun til mer gul på farge og mellom 10 og 48 millimeter lang, forholdsvis bred og flat.  Artene i denne gruppen har to lange haletråder (cerci).  Det tredje fotleddet (tarsi) er mye lengre enn første og andre fortledd. De fire vingene har samme form, men bakvingene er noe mindre enn framvingene. Vingespennet er mellom 20 og 55 millimeter.
Nymfene er ganske flate og vanligvis mørkt farget.

Levevis

Perlidae er trolig den vanligste familiegruppen av steinfluer i verden, og den med videst utbredelse. De har nymfestadiet i både stillestående og rennende vann, ofte med sterk strøm. Både i mindre bekker og større elver.
Parringen skjer i vegetasjonen ikke langt fra vannet. Hunnen legger eggene i vannmassene i små klebrige klumper. Nymfen skifter hud flere ganger, ofte mer enn 30 ganger.  Utviklingen er ofte langvarig og opptil fem år. Nymfene har utvendige forgreinede gjeller og to haletråder på bakkroppen.  De kryper rundt på bunnen, og lever som rovdyr. De voksne spiser ikke.
Perlidae har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier. Nymfene kan bruke flere år på utviklingen, og noen arter kan ha mer enn 10 hudskifter.
Namig Alasgarov

Landslaget

28. mars 2015 fikk han sin første landskamp for Aserbajdsjan mot Malta.
Mordene i Saddleworth Moor

Mordene i Saddleworth Moor (engelsk «The Moors murders») var en rekke mord på barn i England. Mordene ble utført av Ian Brady og Myra Hindley mellom juli 1963 og oktober 1965, på heiene i og rundt det som i dag er Stor-Manchester i England. Ofrene var fem barn i alderen 10 til 17 år: Pauline Reade, John Kilbride, Keith Bennett, Lesley Ann Downey og Edward Evans. Minst fire av barna ble seksuelt misbrukt før de ble drept. På engelsk ble mordene kalt for «The Moors murders» ettersom likene ble funnet på heiene (engelsk moors). To av ofrene ble oppdaget i graver i Saddleworth Moor, en tredje grav ble oppdaget på heiene i 1987, over tyve år etter rettssaken mot Brady og Hindley i 1966. Levningene av et fjerde offer, Keith Bennett, er også antatt nedgravd her. Til tross for omfattende undersøkelser av området er det per 2010 ennå ikke funnet.
Politiet ble i begynnelsen oppmerksom på kun tre mord, de av Edward Evans, Lesley Ann Downey, og John Kilbride. Etterforskningen ble gjenopptatt i 1985 etter at Brady ble sitert i pressen på å ha tilstått til mordene av Pauline Reade og Keith Bennett. Brady og Hindley ble ført hver for seg til Saddleworth Moor for å bistå politiet i letingen etter gravene. Begge hadde ved denne tiden tilstått de ytterligere mordene.
Hindley, karakterisert i avisene som «den ondeste kvinnen i Storbritannia», appellerte flere ganger på å få nedsatt sin livstidsdom ved å hevde at hun var en reformert kvinne og ikke lenger en fare for samfunnet. Hun ble aldri løslatt og døde i 2002, 60 år gammel.
Brady ble erklært som ikke tilregnelig i 1985 og var innesperret under maksimal sikkerhet i Ashworth Hospital, en psykiatrisk institusjon. Han gjorde det klart at han ikke ønsket å bli løslatt og ba gjentatte ganger om å få dø. Brady døde i fengselet i 2017 av lungekreft.
Mordene ble rapportert i bortimot alle engelskspråklige aviser i verden, men vekket også stor oppmerksomhet i andre deler av verden. Mordene var et resultat, i henhold til Malcolm MacCulloch, professor i rettsmedisinsk psykiatri på Cardiff University, «kjede av omstendigheter» som førte sammen en «unge kvinne med en hard personlighet, som lært fra tidlig av å ta imot og tildele vold», og en «seksuelt sadistisk psykopat».
The Dukes of Hazzard

Episoder

Serien varte i sju sesonger med totalt 145 episoder. Mange av episodene handler om «noen kjeltringer som kommer utenbys fra og begår et ran. Duke-gutta får skylden og tilbringer den neste timen med å renvaske navnene sine. General Lee raser avsted og politibilene krasjer.»

Filmer

To TV-filmer med de originale skuespillerne ble sendt på CBS, The Dukes of Hazzard: Reunion! (1997) og The Dukes of Hazzard: Hazzard in Hollywood! (2000).
En spillefilm basert på TV-serien, The Dukes of Hazzard, ble utgitt 5. august 2005. En TV-film, The Dukes of Hazzard: The Beginning, som var en forløper til den forrige filmen, ble første gang sendt på ABC Family 4. mars 2007.
Notophysis

Utseende

Ganske store (gjerne 40-50 millimeter), mørkbrune eller svarte trebukker, oversiden ganske blank og ikke påfallende hårete. Hannene har kraftig forstørrede, mer eller mindre sigdformede kjever. Antennene er kortere enn kroppen.

Levevis

Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse

Slekten er utbredt i Afrika.
NM i hopp uten tilløp 1939

NM i hopp uten tilløp 1939 var en del av NM i friidrett 1939.
Mesterskapet ble arrangert i Stavanger 26. mars. Arrangør var IL Skjalg.
Anthology 1

Bakgrunn

Anthology 1 er av historisk interesse for Beatles fans, blant annet fordi det har opptredener med tidligere Beatlesmedlem Stuart Sutcliffe og Pete Best. Sutcliffe, bandets originale bassist, som sluttet i gruppen og ble erstattet av McCartney på bass. Han er på tre spor: «Hallelujah, I Love Her So», «You'll Be Mine», og «Cayenne». Best, som var bandets trommeslager frem til deres suksessrike audition for EMI i 1962. Han er på sporene 10-12, 15-19, 21 og 22 på disk 1. Spor 22 er den originale EMI-auditioninnspillingen av «Love Me Do» fra juni 1962, som etter at Ringo Starr erstattet Best, ville bli spilt inn på nytt av gruppen fire måneder senere, og som ble deres første single.
Albumet var en stor suksess verden over. Det var det første Beatlesalbumet som offisielt gikk inn på Billboard 200 albumliste rett på nummer 1 med 855 473 solgte kopier. Dette var det 27. største 1-ukes salget i Soundscan-historien, etterfølgende Fresh Horses av Garth Brooks. I sin andre uke solgte Anthology 1 453 000 kopier og forble på topplasseringen. Det gjorde den også uken etter, med 435 000 solgte kopier. I sin fjerde uke ble like mye solgt, men albumet falt ned til nummer 2 og ble liggende bak Mariah Careys Daydream. Den neste uken falt albumet ned til nummer 3, men hadde solgt 601 000 kopier. Anthology 1 ble sertifisert 3x platina av RIAA etter seks uker på det amerikanske markedet. Tilsammen lå albumet 29 uker inne på Billboard 200 og nådde ett salg på 3 639 000 (tall fra april 2001) og ble sertifisert 4x platina av RIAA. I Storbritannia var reaksjonen ganske lik, men albumet nådde bare nummer 2, rett bak Robson & Jeromes selvtitulerte album. I Australia lå albumet to uker på førsteplassen i desember 1995.
Den store motivasjonen for fansen til å skaffe seg denne samlingen er «Free As A Bird», en demo av en John Lennon-sang som de tre overlevende medlemmene gjorde «ferdig» i 1995. Sangen ligger i et etisk og estetisk grenseland; bør en avdød kunstners uferdige verk (og kanskje forkastet) ferdiggjøres av andre? og, er et musikalsk uttrykk fra 1996 passende for en sang fra de tidlige 1960-årene? Men for et sultende publikum av trofaste Beatles-tilhengere er slike innvendinger av mindre betydning.

Sporliste

Alle spor av Lennon/McCartney, unntatt hvor annet står.
Zabriskie Point (album)

Pink Floyd

Pink Floyds bidrag til albumet ble spilt inn i november og desember 1969, rett etter utgivelsen av Ummagumma. «Come in #51, Your Time is Up» var en nyinnspillning av «Careful with That Axe, Eugene» som opprinnelig ble utgitt som b–side i desember 1968. «Love Scene (Version 4)» er en solokomposisjon på piano skrevet av Richard Wright. «Country Song» er en ballade fylt med sjakkmetaforer mens «Unknown Song» (også kjent som «Rain in the Country») er en rolig instrumental. «Love Scene (Version 6)» er en bluesinspirert instrumental mens sporene ved navn «Fingals Cave» og «Oenone» ble spilt inn i studio, men nådde ikke opp til den endelige utgivelsen.
Pink Floyd spilte også inn en del materiale som ikke ble utgitt under samme opptak. Det mest kjente fra dette var Richard Wrights komposisjon som da gikk under navnet «violent sequence» og som senere skulle bli omarbeidet til «Us and Them» på deres album The Dark Side of the Moon.
Balin

Balins familietre

kong Náin II
                   |
             -------------
             |           |
       kong Dáin I     Borin
                         |
                       Frain
                         |    
               -----------------------
                |                  |
              Gróin             Fundin
                |                  |
                |                  |
      ----------------        -----------------
       |           |            |             |
       |           |            |             |
      Óin        Glóin        Balin         Dwalin
                   |
                   |
               Gimli Alvevenn
Vivarium

Et vivarium er et område, oftest lukket, for å holde og drette opp dyr eller planter for observasjon eller forskning. Ofte simuleres en del av en arts økosystem i mindre skala, med kontrollerte miljømessige betingelser.
Et vivarium kan være lite nok til å stå på et bord, som et terrarium eller et akvarium, eller det kan være en større konstruksjon, også utendørs. Store vivarier, spesielt de som inneholder flygende dyr, har vanligvis noe slags slusesystem for at mennesker skal kunne komme gjennom uten at dyrene slipper unna.

Størrelse og materialer

Vivariet lages ofte av en klar beholder (ofte plast eller glass). Men fordi det til forskjell fra akvariet ikke trenger å motstå vanntrykk, kan det også lages av tre eller metall med minst en transparent side. De kan være kubiske, runde, rektangulære eller ha andre former. Valget av materialer avhenger av ønsket størrelse og vekt, motstandsdyktighet mot fuktighet, pris og ønsket kvalitet.
Grunnflaten må dimensjoneres slik at det blir stort nok for artene som skal leve der, også når de har nådd fullvoksen størrelse. Høyden kan også være viktig for de større plantene, klatreplanter eller for klatrende dyrearter. Vivariet må være bredt nok til å gi en følelse av dybde, av hensyn til både tilskueren og dyrene inni.
De vanligste substratene er vanlig jord, grus, sand, fliser fra forskjellige trær, plantefibre (for eksempel fra kokosnøtt), eller en kombinasjon. Valget av substrat avhenger av plantenes behov, eller dyrenes (slik som behov for å grave huler), fuktighet, og estetiske hensyn.

Lys

Et belysningssystem er oftest nødvendig, og tilpasses alltid til dyrenes og plantenes behov. For eksempel varmer enkelte reptiler seg i solen i naturen, så en infrarød lyspære trengs for å simulere dette i et terrarium.
Noen planter og dagaktive dyr trenger en UV-kilde for å kunne danne D-vitamin og oppta kalsium. Ultrafiolett lys kan tilføres med spesielle lysrør.
En regulator for å simulere nøyaktig overgangene mellom lyse og mørke perioder kan være nødvendig. Varigheten av den simulerte dagen og natten avhenger av forholdene i artens naturlige habitat og årstiden som man ønsker å simulere.

Ventilasjon og åpninger

Tilgang til vivariet er nødvendig for vedlikehold, for å ta seg av planter og dyr, og for å distribuere næring.
Noen dyr blir instinktivt redde for predatorer hvis det skjer ting over hodet på dem, og dette forårsaker derfor noe stress. For slike dyr kan det være best å ha åpningen i fronten av vivariet.
Ventilasjon er viktig for fornyelse av luften, men også for å unngå at fuktig luft stagnerer slik at mugg og bakterier ikke skal trives alt for godt (spesielt et problem i varme, fuktige terrarier). Den tradisjonelle metoden er å plassere en vifte lavt i terrariet og en annen høyt oppe, noe som gir luftsirkulasjon.
Norges Turmarsjforbund

Norges Turmarsjforbund (tidligere Norges Folkesportforbund) er et forbund som har som formål å fremme folkesporten i Norge. Med folkesport menes sportsarrangement som er åpne for alle, av typen turmarsj, vandring, sykkeltur, skiløp og svømming. Arrangementene skal være uten konkurransemoment, tidtaking og vinnere. I løpet av året arrangeres det nesten 3000 ulike arrangementer av nevnte typer.
Den overordnede, internasjonale organisasjonen er Internationaler Volkssportverband (IVV). IVV koordinerer samarbeidet mellom de ulike nasjonale folkesportsforbundene. 
IVV ble stiftet i 1968 av representanter fra Tyskland, Østerrike, Sveits og Liechtenstein. Folkesport ble tidlig utbredt i store deler av Vest-Europa. Fra 1990 nådde sporten også Øst-Europa, Nord-Amerika og deler av Asia. 
Følgende land er pr d.d tilsluttet IVV: Belgia, Canada, Danmark, Estland, Finland, Frankrike, Hellas, Japan, Island, Italia, Luxemburg, Liechtenstein, Nederland, Norge, Polen, Slovakia, Sveits, Sverige, Syd-Tyrol, Tsjekkia, Tyskland, USA, Ungarn, Østerrike, Storbritannia, Sør-Korea. Dessuten er arrangører i Irland, Spania, Portugal, Australia, Bulgaria og Tyrkia direkte medlemmer av IVV.
Austad/Fjell

Austad/Fjell er en av de åtte administrative bydelene i Drammen. Bydelen hadde 7 873 innbyggere per 1. januar 2011 og består hovedsakelig av de to bydelsområdene Austad og Fjell.

Navnet «Austad»

Austad gård var den viktigste gården sør for Drammenselven. Gården er nevnt allerede på 1300-tallet og ble opprinnelig kalt Audingstadir og lignende varianter. Navnet kommer av mannsnavnet Audi, altså «Audis gård».

Navnet «Fjell»

Området Fjell har sitt navn etter tre gamle Fjell-gårder. To av disse lå i gamle Strømsgodset kommune og en lå i Skoger. Fjellgårdene strakte seg helt ned til Drammenselven ved Kobberviken. Her lå Brandengen gård som var et underbruk av Fjell. Også Galterud gård lå under Fjell.
China Daily

China Daily (kinesisk: 中国日报) er den første og største engelskspråklige dagsavis i Folkerepublikken Kina, og den eneste engelskspråklige avisen i Kina ved siden av Shanghai Daily.
China Daily ble grunnlagt 1. juni 1981, og utkommer i Beijing i et opplag på 300 000 eksemplarer. Avisen trykkes i Beijiing, Shanghai, Guangzhou, Hongkong og New York.
China-Daily-konsernet utgir i alt 11 aviser eller tidsskrifter, blant annet også 21st Century, Beijing Weekend, China Business Weekly og Shanghai Star.
Innholdet er konformt med Det kinesiske kommunistparti, som også eier konsernet.
Tsuyoshi Nakao

Karriere

Tsuyoshi Nakao startet sin profesjonelle karriere i Ventforet Kofu i 2002.
Grå meitemark

Grå meitemark (Aporrectodea caliginosa) er den mest tallrike meitemark. Finnes i åkre, på engs- og grasmark. Den er ganske pH-tolerant (tåler pH fra 4 til 7). Grå meitemark holder seg noen desimeter nedi jordsøylen og henter ikke mat fra overflaten.

Kjennetegn

Lengden er 8 til 12 cm. Hovedfargen er grå med nyanser av lyst rødt. Beltet er rødbrunt. Kroppstverrsnittet er rundt.

Kilder

agropub.no: Meitemark - de viktigste husdyra?
Jens Helgebert Scheen

Liv

Han var sønn aav sogneprest Christopher Winther Scheen og Marie Sophie Elise Wleügel. Etter å ha vært elev ved skolen i Risør bodde han noen år på en gård ved Århus i Danmark. I 1855 begynte han å studere ved forstakademiet i Tharandt, hvor han tok eksamen i 1857. Deretter var han ansatt som forstassistent i Hedemarkens amt fra 1858 til 1866. Fra 1866 til 1875 var han forstmester ved Opplysningsvesenets fonds skoger, og fra 1875 til 1894 forstmester i Drammen forstmesterdistrikt.
Scheen ga støtet til opprettelsen av skogskolen på Kongsberg i 1876 og i Stenkjer i 1880. Han skrev en rekke artikler om skogspørsmål, for eksempel i Den norske forstforenings årbok. Flere av artiklene handlet om de norske bygdealmenningenes historie.
Kretsreformen i Sachsen i 1994 og 1996

Kretsreformen i Sachsen i 1994 og 1996 var en administrativ reform som ble vedtatt av Sachsens landdag den 24. juni 1993. Reformen innebar at 48 kretser (Landkreise) og 6 kretsfrie byer, som ble opprettet i 1952, ble erstattet av 22 nye kretser og 7 kretsfrie byer. Landkreis Döbeln ble ikke berørt av reformen.
De 7 kretsfrie byene etter reformen var Chemnitz, Dresden, Görlitz, Hoyerswerda (fra 1. januar 1996), Leipzig, Plauen og Zwickau.
I april 1991 besluttet delstatsregjeringen å opprette nye kretser med minimum 125 000 innbyggere. Lovutkastet ble vedtatt den 29. juni 1992 og sendt ut til høring blant de berørte kretsene.
Forslaget ble delvis behandlet av Fristaten Sachsens forfatningsdomstol, grunnet klager om lovligheten av å oppløse kretsene Landkreis Dresden-Land, Landkreis Hoyerswerda, Kreis Kamenz, Landkreis Plauen, Landkreis Oelsnitz, Landkreis Reichenbach, Landkreis Auerbach og Landkreis Klingenthal. I juni / juli 1994 påpekte domstolen mangler i de klagende partenes deltagelse i den lovgivende prosessen, og loven ble delvis opphevet.
Delstatsregjeringen ble etter dette tvunget til å gjøre tre endringer i loven: Den 6. september 1995 ble det vedtatt endringer av lovforslaget som angikk kretsene Meißen-Radebeul og Landkreis Westlausitz-Dresdner Land; samme dato ble det foretatt endringer i loven som angikk dannelsen av Vogtlandkreis, og den 23. mai 1996 ble det vedtatt endringer i loven som angikk dannelsen av Niederschlesischer Oberlausitzkreis.
Kretsene eksisterte frem til Kretsreformen i Sachsen i 2008, da de ble slått sammen og videreført i 10 nye kretser, og 3 kretsfrie byer.
Rustelefonen

RUStelefonen er en råd-, veiledning- og informasjonstjeneste om rusmiddelproblematikk som ble startet opp i desember 2002. Den er åpen mandag til søndag fra klokken 11.00 til 19.00 (fra kl. 10. tirsdager og onsdager), og innringere er anonyme. På RUStelefonen arbeider profesjonelle veiledere som gir råd og kvalitetssikret informasjon om rusmidler, rusbruk og rett hjelpetiltak i landsdelen den som kontakter tjenesten ber om informasjon fra.
RUStelefonen driftes av Kompetanseavdeling rus i Velferdsetaten i Oslo kommune, og finansieres av Helsedirektoratet.

Historie

RUStelefonen 08588 ble startet opp 6. desember 2002 etter en hektisk tre måneders prosjektperiode. Helseministeren ønsket seg en landsdekkende telefontjeneste som kunne bidra med saklig og korrekt informasjon om rusmidlene og deres virkninger, og til å finne veien ut av misbruk og misbruksrelaterte problemer. I Rusmiddeletaten i Oslo kommune fantes et fagmiljø som hadde slik kunnskap, og Helsedirektoratet gav dem oppdraget og påtok seg finansieringen. Bestillingen var dessuten å opprette en veilednings- og informasjonstjeneste for ungdom som var i en eksperimenterende fase med utprøving av rusmidler. Også deres pårørende og fagfolk i rusfeltet kunne benytte seg av tjenesten.
Til å begynne med roterte betjening av RUStelefonen som en oppgave blant Uteseksjonens ansatte, men det tok ikke lang tid før man forstod at dette var en spesialisert tjeneste som krevde spesialisert innsats. En gruppe ansatte gikk over til å betjene RUStelefonen på heltid. Tjenesten betjenes i 2013 av 6 ansatte i 5,5 stillinger.

Tilbud

I tillegg til telefontjenesten har RUStelefonen en anonym spørretjeneste på sine nettsider. Siden mai 2012 har RUStelefonen også tilbud om en anonym chattetjeneste som er åpen alle hverdager mellom kl. 11 og 17 (fra kl. 10. tirsdager og onsdager).
Richard Hakluyt

Liv og virke

Richard Hakluyt studerte i Oxford og innførte som professor i kosmografi bruken av globuser i englelsk skoleundervisning. 
Hakluyt var i 1583 som kapellan med den engelske sendemann sir Edward Stafford til Paris. Han ble i 1590 utnevnt til sogneprest i Wetheringsett-cum-Brockford i Suffolk og ble i 1603 valgt til erkedegn i Westminster Abbey.
Han viet sitt liv til studiet av de geografiske oppdagelsers historie og framla resultatet av sin forskning i flere arbeider, blant annet i Divers Voyages Touching the Discoverie of America (1582) og hans hovedarbeide The Principal Navigations, Voyages, Traffiques and Discoveries of the English Nation (1598–1600; nytt opplag 1809–12).

Oppkallelse

I 1846 ble Hakluyt Society stiftet i London. Dette selskapet utgir eldre reiseskildringer.
Wilhelm Archipelago

Wilhelm Archipelago er en øygruppe utenfor vestkysten av Antarktishalvøya. Den består av en myriade av øyer, de største er Booth Island og Hovgaard Island. Arkipelet strekker seg fra Bismarckstredet sørvestover til Southwind Passage og ligger mellom Det antarktiske arkipel og Biscoe Islands. Den vestlige delen av øygruppen ble oppdaget av John Biscoe i 1832, mens en tysk ekspedisjon i 1873/74 under ledelse av Eduard Dallmann kartla øyene og navnga den etter Wilhelm I, daværende keiser av Tyskland og konge av Preussen.

Geografi

Wilhelm Archipelago består av alle øyene utenfor kysten av Graham Land som ligger sør for Bismarckstredet og nord for Southwind Passage, helt til Lumus Rock i vest. Fra sør til nord omfatter øygruppen Wauwermans Islands, Dannebrog Islands, Myriad Islands, Booth Island, Hovgaard Island, Vedel Islands, Petermann Island, Roca Islands, Cruls Islands, Anagram Islands, Argentine Islands, Jalour Islands, Betbeder Islands og flere spredte øyer.
Riksdagen (Det tysk-romerske rike)

Riksdagen (tysk: Reichstag) i det tysk-romerske riket betegnet opprinnelig forsamlingen av stendene når de besluttet rikets anliggender. Den uformelle krets rundt kongen/keiseren utviklet seg fra det 12. århundre fra den formløse Hoftag. I en overenskomst mellom keiseren og stendene i 1495 ble riksdagen en fast institusjon i riksforfatningen.
Riksdagen ble til det 16. århundret med ujevne mellomrom innkalt til en biskop- eller fri riksstad og utgjorde en motvekt for stendene mot den keiserlige sentralmakt. Fra 1663 ble det etablert en fast riksdag i Regensburg. Riksdagen ble oppløst samtidig med det tysk-romerske rike i 1806.
Apterotoxitiadella

Utbredelse

Arten er kjent fra Malawi.
Sophie Lykke

Sophie Lykke (– død 1570) var en norsk lenskvinne, godseier og adelsdame. 
Hun var datter av riksråd Peder Hansen Lykke (død 1562) og Kirsten Pedersdatter Høg (Banner) (død 1542), og dermed søster til Danmarks siste ridder, Jørgen Lykke. Før 1534 ble hun gift med riksråd Jacob Hardenberg (død 1542). Som enke styrte hun sine egne gods etter ektemannen, og som døtrenes formynder også Hvedholm, Sandholt, Arreskov samt Holme Kloster (Brahetrolleborg).

Maktmisbruk

I 1544 klaget bøndene under Holme Kloster over maktmisbruk, men anklagene ble trukket tilbake etter trusler fra Sophie Lykke selv. I 1551 ble godset dog inndratt av kronen. Fem år senere ble det reist sak mot henne for ulovlig handel med kveg. Hun ble omsider tvunget til av avstå sine landområder til sine svigersønner i bytte for en pensjon, men ble etter ønske fra dronning Dorothea skånet for straff. Kongen forlente henne heretter med Lister len i Norge hvor hun bosatte seg. Også her gjorde hun seg bemerket ved sin hårdhet mot bøndene, og ved å drive ulovlig trelasthandel, hvoretter hun i en kort periode fikk fratatt lenet. I sin egenskap av å være søster til Jørgen Lykke, svigerinne til riksmarsk Otte Krumpen og med to svigersønner i riksrådet, lykkes det henne dog å få det tilbake samme år.
Hun døde i 1570 og hennes relieff ses på liksten i Sankt Hans kirke, Odense.
Schmandkuchen

Schmandkuchen (rømmekaker) – også kalt Breikuchen eller Schmierkuchen – er en kulinarisk spesialitet fra Eichsfeld i Thüringen.
Kakene bakes av gjærdeig, og er belagt med frukt eller kvarg, som igjen er dekt av et lag rømme, pudding eller grøt. Oppskriften varierer fra landsby til landsby, og går ofte i arv gjennom generasjoner. Dingelstadt har en årlig «Breikuchenfest».
Kvalitetsreformen

Kvalitetsreformen i høyere utdannelse er en reform i høyskole- og universitetsektoren som ble vedtatt i Stortinget i 2001 og iverksatt ved studiestart i 2003 ved samtlige høyere utdanningsinstitusjoner i Norge. Viktige deler av reformen er innføring av ny gradsstruktur med bachelor-, mastergrader og phd-grad, og diploma supplement, samt overgang fra vekttall til studiepoeng etter European Credit Transfer and Accumulation System (ECTS). 
Endringene i kvalitetsreformen er i stor grad en følge av tilrådninger gitt av Utvalget for høgre utdanning (det såkalte «Mjøs-utvalget» etter utvalgets leder Ole Danbolt Mjøs) og følger eller er i tråd med Bologna-prosessen.  
Reformen har blitt kritisert etter innføringen.
Bollemælk

Bollemælk er en dansk rett som består av en melkesuppe med mel- eller brødboller, eggeplommer og overdrysset med sukker, eventuelt kanel. 
Det danske språket har et uttrykk som heter «at stikke op for bollemælk». Hvis man er en sånn en, som ikke stikker opp for den, betyr det at man kjenner sitt eget selvverd og aldri gir opp.